stanford-oval/wikipedia huggingface dataset:
Melina Perez
Ura

Perez aloitti painiuransa WWE:n silloisessa painikoulussa, OVW:ssä, vuonna 2004 ja sai 14. huhtikuuta 2005 kutsun toiseen WWE:n pääohjelmista, SmackDowniin. SmackDown!-ohjelmassa hän toimi MNM-nimisen, Johnny Nitrosta (nyk. John Morrison) ja Joey Mercurysta koostuneen joukkueen managerina. MNM voitti WWE:n joukkuemestaruudet useasti. SmackDownista Melina siirtyi RAW-ohjelmaan Johnny Nitron kanssa vuonna 2006, mikä merkitsi MNM:n päättymistä. RAW'ssa Melina onnistui voittamaan 19. helmikuuta 2007 WWE:n naistenmestaruuden silloiselta mestarilta, Mickie Jamesiltä. Melina voitti Divas Championshipin voitettuaan Alicia Foxin SummerSlam (2010) ppv:ssä.
Saavutukset

3x WWE Women's Championship
2x WWE Divas Championship
Aiheesta muualla

WWE Profiili
G.L.O.R.Y Profiili (Arkistoitu – Internet Archive)
Fanisivu (Arkistoitu – Internet Archive)
Avidly

| Avidly |
| --- | --- |
Yritysmuoto:  osakeyhtiö
Markkina-arvo:   21 milj. € (31.12.2020)
Perustettu:  2006
Toimitusjohtaja:  Jesse Maula
Puheenjohtaja:  Joakim Fagerbakk
Kotipaikka:  Helsinki, Suomi
Toiminta-alue:  Suomi, Ruotsi, Norja, Tanska, Saksa, Iso-Britannia, Kanada
Toimiala:  markkinointiviestintä
Henkilöstö:   300
Omistaja:  Anton Holding II Oy
Kotisivu:  www.avidlyagency.com
Infobox OKNimi-testi OK: 
Avidly on markkinointiteknologia-alan palveluntarjoaja, jossa työskentelee noin 300 henkilöä yhteensä 18 toimipisteessä Suomessa, Ruotsissa, Norjassa, Tanskassa, Saksassa, Isossa-Britanniassa, Kanadassa ja Pohjois-Amerikassa.
Historia

Avidlyn vanhin osa, yritysilmeisiin ja vuosikertomuksiin erikoistunut Incognito Oy perustettiin vuonna 1990. Incogniton perustajat olivat Pirjo von Hertzen, Pekka Päivinen ja Keijo Vuorinen. Myöhemmin omistajiksi tulivat myös professori Esa Ojala ja Timo Muhonen. Nykyinen Avidly Oyj hankki Incogniton tammikuussa 2008.
Markus Leikola, Liisa Akimof, Harri Saukkomaa ja Jyri Tawast perustivat A4 Media Oy:n vuonna 1996 hakemaan neljättä valtakunnallista TV-kanavan toimilupaa. Luvan mennessä Sanomalle Leikola hankki A4 Median enemmistön ja yhtiö siirtyi digi- ja mobiiliyritykseksi. Vuonna 1999 Tietovallan myyneet Jari Tuovinen ja Tanu-Matti Tuominen hankkivat yrityksen enemmistön vuosituhannen alussa ja se liittyi osaksi Avidlyä lokakuussa 2006.
Vuonna 1999 perustettiin turkulainen mainostoimisto Enala/Hyysalo Oy Juuso Enalan ja Tapani Hyysalon toimesta. Tästä yhtiöstä muodostui myöhemmin Zeelandin Turun toimisto. Seuraavana vuonna Turussa alun perin Kari Veijosen ja Visa Nurmen perustama mainostoimisto Rientola siirtyi Jimi Veijosen ja Tuomo Luoman haltuun ja toiminta siirtyi Helsinkiin. Nykyinen Avidly hankki sen marraskuussa 2009 vahvistamaan silloisen Zeeland-konsernin B2C markkinointiosaamista.
Vuonna 2003 Ville Karkkolainen ja Seppo Sinkkonen perustivat avoimen koodin ohjelmistokehitykseen keskittyneen Triventum Oy:n. Zeeland hankki Triventumin osake-enemmistön helmikuussa 2009.
Historia > Zeeland-Avidly

Zeeland-nimi otettiin käyttöön huhtikuussa 2005, kun helsinkiläisen Neljän Tuuman Toimiston perustajat Pekka Siivonen-Uotila, Kari Virtanen, Keijo Asposalo ja Jussi Kylliäinen sekä turkulaisen Enala/Hyysalo Oy:n omistajat päättivät yhdistää yhtiönsä ja ottaa käyttöön uuden yhteisen Zeeland-nimen. Pia Gran nimitettiin uuden syntyneen yhtiön toimitusjohtajaksi ja Pekka Siivonen-Uotila hallituksen puheenjohtajaksi. Loppuvuonna 2005 muodostuneen Zeeland-kokonaisuuden viestintätoimistoksi hankittiin Markku Vänskän vuonna 1995 perustama Conexio Oy.
Nykyinen Avidly Oyj perustettiin vuonna 2006 toimien tuolloin edelleen Zeeland-nimellä. Seuraavana vuonna Jari Tuovinen tuli Zeeland-konsernin toimitusjohtajaksi ja Zeeland perusti Ville Haapasalon ja Pekka Lehtosen kanssa Venäjän-markkinointiin keskittyvän Zeeland East -mainostoimiston, jonka toiminta kuitenkin lopetettiin myöhemmin. Vuonna 2008 Zeeland hankki Incogniton.
Zeeland listautui Helsingin pörssin First North-litalle vuonna 2011 yhdistymällä tappiollisen lahtelaisen kuvanvalmistusta harjoittaman, vuonna 2006 perustetun, Eirikuva Digital Image Oyj Abn:n kanssa. Eirikuvasta tuli konsernin emoyhtiö, sen nimi vaihdettiin Zeeland Oyj:ksi ja kaupankäyntitunnukseksi tuli ZEE1V. Eirikuva oli Suomen ensimmäinen First North -listattu yhtiö, jonka toiminnan juuret ovat vuonna 1944 perustetussa ja myöhemmin konkurssiin päätyneessä Eirikuvassa. Samana vuonna myytiin viestintää tekevät Conexio ja Neuvosto takaisin alkuperäisille perustajille.
Tuomas Airisto aloitti Zeelandin toimitusjohtajana ja Jari Tuovinen siirtyi hallituksen puheenjohtajaksi vuonna 2012. Eirikuva kuvanvalmistusliiketoiminta myytiin pois vuonna 2012 ja yhtiö keskitti toimintansa markkinointiviestintään. Zeeland aloitti yhtiön liiketoiminnan tervehdyttämisen, ja osana tätä fuusioi hankittuja tytäryhtiöitä Zeeland Group Oy -nimiseen yhtiöön, jolle haettiin samalla yrityssaneeraus.
Vuonna 2015 Zeeland hankki enemmistön mediatoimisto Media Contacts Finland Oy:stä ja nimesi sen uudelleen Zeeland Media Group Oy:ksi. Zeeland hankki samana vuonna mainostoimisto Familyn ja vaihtoi tässä yhteydessä emoyhtiön nimen Zeeland Family Oyj:ksi.
Vuonna 2016 Zeelandin laajeneminen eteni digiosaamisessa, kun yhtiö hankki WordPress-toteuttajana tunnetun H1 Web Oy:n. Loppuvuodesta Zeeland julkisti myös ison ulkoistussopimuksen, kun osa SOK:n markkinoinnin tuotannosta siirtyi Zeelandiin.
Zeeland laajensi Jyväskylään ostamalla Serus Median ja Ouluun hankkimalla Pakkahuone Oy:n vuonna 2017. Laajentuminen maakunnissa jatkui, kun Zeeland hankki seuraavana vuonna Kotkassa, Kouvolassa ja Lappeenrannassa toimineen NitroID:n. Zeeland Family Oyj vaihtoi nimensä Avidly Oyj:ksi samalla kun konserni hankki Ruotsissa, Norjassa ja Tanskassa toimivan Hubspot-yrityksen We Are Growit Ab:n.
Historia > Avidly Oyj

Avidly muodostui vuonna 2018 yritysfuusiona neljästä HubSpot Diamond -kumppanista: Zeeland Familysta (Suomi), Doideasta (Ruotsi), Katalysatorista (Tanska) ja Inbound Norwaysta (Norja). Avidly osti vuonna 2019 saksalaisen NetPressin osaksi yhtiötä ja joulukuussa 2021 isobritannialaisen Digital 22 Onlinen. Vuoden 2023 alussa Avidly osti pohjois-amerikkalaisen CRM Toolboxin, joka on HubSpotin integraatioihin, migraatioihin ja onboardaukseen keskittynyt USA:n markkinoilla toimiva HubSpot-toimisto. Samoihin aikoihin osaksi Avidlyn yhtiötä ostettiin  saksalainen Breitbach Internet Service.
Vuoden 2019 alussa yhtiö sai uuden toimitusjohtajan, kun Jyrki Vaittinen aloitti konsernin toimitusjohtajana. Uudessa strategiassaan Avidly kertoi voimakkaasta kansainvälistymis- ja kasvutavoitteestaan tuleville vuosille.
Vuoden 2020 alussa Avidlyn toimitusjohtaja vaihtui ja Vaittisen tilalla aloitti Jesse Maula.
Vuoden 2021 alussa Avidly julkaisi uudistetun brändinsä osana yhtiön kasvustrategiaa. Yhtiön tulevien vuosien tavoitteena on nousta maailman arvostetuimpien luovien markkinointiteknologiayritysten joukkoon.
Avidly oli aiemmin listattu Helsingin pörssin First North -markkinapaikalle, mutta delistautui pois pörssistä keväällä 2023.
Liiketoiminta

Avidlyn liiketoiminta on jaettu kahteen segmenttiin 1) Markkinointiviestinnän palvelut (Marketing Services) ja 2) Inbound-liiketoiminta (Inbound Business Line). Yhtiön palveluksessa on noin 300 työntekijää. Markkinointiviestinnän palveluita Avidly tarjoaa pääasiassa Suomessa kaikkiaan 12 toimipisteessä: Helsinki, Joensuu, Jyväskylä, Kotka, Kouvola, Lahti, Lappeenranta, Mikkeli, Oulu, Tampere, Kuopio, ja Turku. Inbound-liiketoimintaa yhtiö harjoittaa Suomessa, Ruotsissa, Norjassa, Tanskassa, Saksassa, Isossa-Britanniassa, Kanadassa sekä Pohjois-Amerikassa.
Palkinnot

HubSpot vuoden globaali kumppani (eng. HubSpot Global Partner of the Year) 2019, 2020, 2021, 2022.
Google Premier Partner 2022, 2023.
Effie Finland pronssia 2021 ja 2023. Avidly voitti yhdessä Saka Finland Oyn:n kanssa Effie 2021 pronssia kategoriassa Autoilu & Moottoriala. Saka Finland Oy:n “Kyllä kyllä, näin räjäytetään autokaupan traditiot” -kampanja kilpaili Tuotteet ja palvelut -kategoriassa vuoden 2021 kilpailussa. Avidly ja Saka Finland Oy voitti myös vuonna 2022 Effie pronssia kategoriassa Strateginen markkinointi, jossa kilpailleilta töiltä edellytetään vähintään kolme vuotta kestänyttä menestyksekästä markkinointia.
Hopeaa Voitto-kilpailussa Saka Finlandin mainoselokuvalle. Avidlyn suunnittelema Saka Finland Oy:n mainoselokuva saavutti hopeaa Voitto-gaalassa, jossa palkittiin vuoden 2021 parhaita mainoselokuvia. Kilpailun tuomaristo viehättyi Sakan tavasta mainostaa autokauppaa luovalla ja humoristisella tavalla näyttämättä lainkaan autoja.
Avidlyn pitkäaikainen asiakas Solar Foods sai maailman merkittävimmästä PR-kilpailusta SABRE Awardsista EMEA-alueen pääpalkinnon omassa kategoriassaan. Lisäksi Solar Foods sai kunniamaininnan brändin narratiivista. Voittajat julkistettiin Lontoossa 27.5.2022.
Avidly ja Matkus voittivat Nordic Commercial Spaces & Communities -kilpailussa kultaa kategoriassa Paras markkinointikampanja. Tuomaristo piti kampanjan ajankohtaisuudesta sekä sen tärkeästä aiheesta. Kampanja osoitti sen kuinka iso merkitys voi kauppakeskuksella olla tarttuessaan näin sensitiiviseen, mutta tärkeään aiheeseen suurella sydämellä. Kampanjalle omistettiin koko Matkuksen 10-vuotis juhlavuosi, joka sitoutti kaikki kumppanit ja kauppakeskuksen toimijat mukaan kampanjaan.
Avidly Oyj delistaus

Anton Holding II Oy, joka on Adelis Equity Partners Fund III AB:n epäsuora tytäryhtiö, teki vapaaehtoisen, Avidlyn hallituksen suositteleman julkisen käteisostotarjouksen kaikista Avidlyn liikkeeseen lasketuista ja ulkona olevista osakkeista ja erityisistä oikeuksista. Avidly Oyj:n osakkeet ovat poistuneet First North Growth Market -listalta 24.3.2023 kaikkien Avidly Oyj:n osakkeiden omistusoikeuden siirtymisen myötä Anton Holding II Oy:lle.
Aiheesta muualla

Avidly
Austin

| Austin |
| --- | --- |
 Austinin taivaanranta.
 lippu:  vaakuna
 Austin Travisin piirikunnan kartalla.
 Austin
 Koordinaatit: 30°16′N, 97°46′W 
Valtio:  Yhdysvallat
Osavaltio:  Texas
Piirikunta:  Travis
Väkiluku (2020):  961 855
 – Metropolialue:  2 283 371
 
 www.austintexas.gov 
Infobox OKVirheellinen NIMI-arvo: 
Austin on Yhdysvaltojen Texasin osavaltion pääkaupunki ja Travisin piirikunnan keskus. Entisestä Waterloo-nimisestä kylästä tuli itsenäisen Texasin tasavallan pääkaupunki vuonna 1839, ja se nimettiin Stephen F. Austinin mukaan. Kun Texas liitettiin Yhdysvaltoihin vuonna 1845, Austinista tuli osavaltion pääkaupunki. Huomattava vaikutus kaupungin myöhempään kasvuun on ollut vuonna 1883 toimintansa aloittaneella Texasin yliopistolla. 1990-luvulla Austinista tuli monien teknologiayritysten keskus, ja kaupunki tunnetaan myös musiikkielämästään. Vuoden 2020 väestönlaskennan mukaan Austinin asukasluku oli 961 855 ja suuremman metropolialueen 2 283 371.
Maantiede

Austin sijaitsee Texasin osavaltion eteläisissä keskiosissa. Kaupungin keskustan läpi virtaa Coloradojoki, jonka varrella on useita järviä. Matkaa San Antonion kaupunkiin lounaassa on noin 180 kilometriä. Austin on Travisin piirikunnan keskus. Sen laajempi metropolialue käsittää myös Haysin, Williamsonin, Bastropin ja Caldwelin piirikunnat.
Historia

Nykyisen Austinin alueella vaikuttaneita alkuperäisasukkaita olivat comanchet ja tonkawat, jotka metsästivät seuduilla biisoneja. Ensimmäiset kultaa etsineet espanjalaiset tutkijat saapuivat alueelle 1530-luvulla. Paikalliset intiaanit saivat maineen julmuudestaan, ja heitä syytettiin jopa kannibalismista. Heidän maineensa takia alueelle ei tehty sen enempää tutkimusmatkoja, eikä alueelle saapunut siirtolaisia. Alue kuului kuitenkin muodollisesti Espanjaan aina vuoteen 1821 saakka, jolloin sen entinen siirtomaa Meksiko itsenäistyi. Meksikon alaiseen Texasiin alkoi saapua suuria määriä siirtolaisia. Yksi heidän perustamistaan asutuksista oli vuonna 1835 alkunsa saanut Waterloo-niminen kylä Coloradojoen pohjoisrannalla. Texasin tasavallan itsenäistyttyä tasavallan varapresidentti Mirabeau B. Lamar ehdotti Waterloota uuden tasavallan pääkaupungiksi. Sillä oli keskeinen sijainti, lauhkea sää, ja esimerkiksi rannikosta poiketen se ei kärsinyt jatkuvista taudeista. Toinen vaihtoehto pääkaupungiksi oli Houston, mutta lopulta Lamarin ehdotus vei voiton. Waterloosta tehtiin Austin vuonna 1839, ja kaupunki nimettiin Texasin isänä tunnetun Stephen F. Austinin mukaan. Vuonna 1840 kaupungin asukasluku oli 856. Kun Texas liitettiin Yhdysvaltoihin vuonna 1845, Austinista tuli osavaltion pääkaupunki.
Orjuus ja muut poliittiset kysymykset jakoivat Yhdysvaltoja voimakkaasti etenkin 1850-luvulta lähtien. Yhdysvaltain sisällissodan syttyessä alueella oli sekä Etelävaltioiden että Pohjoisvaltioiden kannattajia. Osa kannatti myös uutta itsenäistä tasavaltaa. Travisin piirikunnan asukkaat äänestivät pysyvänsä osana unionia, mutta Texas muuten asettui Etelävaltioiden puolelle. Sodan aikana Austinissa muodostettiin sotilasyksiköitä, kuten Austin City Light Infantry ja Terry’s Texas Rangers. Kaupungissa tuotettiin myös aseita ja ammuksia. Kaupunki hyötyi sisällissodan jälkeisestä niin sanotusta rekonstruktiosta,selvennä ja vuonna 1871 kaupunkiin vedettiin Houston & Texas Central Railroad -rautatie. Samassa yhteydessä rakennettiin Coloradojoen ylittänyt silta, joka kuitenkin tuhoutui laajaa muutakin tuhoa aiheuttaneiden tulvien aikana vuonna 1900. Tulvimisen jälkeen joen vesivoimaa alettiin hyödyntää, mikä vaikutti osaltaan kaupungin teollistumiseen. Nykyinen Texas State Capitol rakennettiin vuonna 1888 aiemman tulipalossa tuhoutuneen rakennuksen tilalle. Texasin yliopisto aloitti toimintansa vuonna 1883. Yliopisto omisti suuret maa-alueet, joilta löydettiin maaöljyä vuonna 1924. Austin kasvoi erityisen nopeasti 1990-luvulla korkean teknologian yritysten vauhdittamana.
Talous

Austin on edelleen monien teknologiayritysten keskittymä, josta on käytetty myös nimeä Silicon Hills 1990-luvulta lähtien. Teknologiayritysten käytössä on suhteellisen suuri joukko korkeasti koulutettua työvoimaa. Paikalliset yritykset tuottavat ja kehittävät esimerkiksi tietokoneenosia, puolijohteita, bioteknologiaa ja tietoliikennettä. Teknologian alan yritysten ohella huomattavia työnantajia ovat hallinto ja terveydenhuolto. Kaupunkia on hiljattain alettu mainostaa myös musiikin keskuksena sloganilla The Live Music Capital of the World.
Kotitalouksien keskimääräiset vuosittaiset ansiot Austinissa aikavälillä 2012–2016 olivat 60 939 Yhdysvaltain dollaria ja henkilöä kohden 35 672 dollaria. 16,7 % väestöstä eli köyhyysrajan alapuolella.
Väestö

Austinin asukasluku oli vuoden 2010 väestönlaskennan mukaan 790 390 ja vuoden 2017 arvion mukaan 950 715. Sen suuremman metropolialueen asukasluku oli vuonna 2010 1 716 289. Kaupungin asukkaista 75,9 % oli taustaltaan valkoisia (latinot pois lukien 48,9 %), 7,6 % afroamerikkalaisia, 0,4 % intiaaneja, 34,5 % latinoja mistä tahansa rodusta ja 6,8 % aasialaisia. 32,4 % kaupungin asukkaista puhui kotonaan jotakin muuta kieltä kuin englantia, ja 18,2 % kaupungin asukkaista oli syntynyt ulkomailla.
Politiikka

Austin on Texasin liberaaleimpia kaupunkeja. Vuonna 2005 Travisin piirikunta, jonka keskus Austin on, oli Texasin ainoa piirikunta, joka äänesti osavaltion perustuslain muutosta vastaan, joka määritteli avioliiton miehen ja naisen väliseksi liitoksi. Vuoden 2020 presidentinvaaleissa Travisin piirikunnassa 71,7 % äänistä meni demokraattien presidenttiehdokkaalle Joe Bidenille, mikä oli eniten kaikista piirikunnista Texasissa.
Kulttuuri

Austin on tunnettu vilkkaasta musiikkielämästään. Historiallisesti kaupunki on ollut country- ja blues-musiikin keskuksia. Nykyisin yleisiä muita genrejä ovat esimerkiksi rock, folk, jazz ja latinalainen musiikki. Kaupungissa on yli sata esiintymispaikkaa. Austinin South by Southwest -musiikkitapahtuma onkin Yhdysvaltojen suurimpia. Keväisin järjestetään Star of Texas Fair and Rodeo. Muita kaupungin tapahtumia ovat esimerkiksi eri etnisten ryhmien, kuten meksikolaisten, afroamerikkalaisten, saksalaisten ja ranskalaisten, etniset juhlat ja tapahtumat. Austinin kaupungilla on myös sinfoniaorkesteri, ooppera ja balettiseurue.
Austinissa on useita museoita. O. Henry Home and Museum on kirjailija William Sydney Porterin (kirjailijanimeltään O. Henry) asunto vuosina 1893–1895. Kuvanveistäjä Elisabet Neyn museossa Elisabet Ney Museum on puolestaan esillä hänen veistoksiaan. Lyndon Baines Johnson Library and Museum esittelee Lyndon B. Johnsoniin liittyviä arkistoja ja esineitä, ja Bob Bullock Texas State History Museum esittelee Texasin osavaltion historiaa. Taidemuseoita Austinissa ovat esimerkiksi Jack S. Blanton Museum of Art, Austin Museum of Art, Mexic-Arte Museum ja Umlauf Sculpture Garden & Museum.
Koulutus

Texasin yliopiston pääkampusalue, Texasin yliopisto, Austin, sijaitsee Austinissa. Austinin kampuksella on lähes 50 000 opiskelijaa ja tarjolla yliopistossa on noin 100 alempaa ja 180 ylempää korkeakoulututkintoa. Muita kaupungin huomattavia oppilaitoksia ovat esimerkiksi Huston-Tillotson College, St. Edward’s University, Concordia University at Austin ja Austin Community College.
Aiheesta muualla

Kuvia tai muita tiedostoja aiheesta Austin Wikimedia Commonsissa
Matkaopas aiheesta Austin Wikivoyagessa (englanniksi)
Texas State Capitol.
Näkymä kaupungin keskustaan.
Kartta Austinin rodullisesta jakautumisesta. valkoiset, mustat, aasialaiset ja latinot.
Texasin yliopisto, Austin.
Masquerade (suomalainen yhtye)

| Masquerade |
| --- | --- |

Tiedot
Toiminnassa:  2012–2020
Tyylilaji:  post-punk, goottirock
Kotipaikka:  Helsinki, Suomi
Laulukieli:  englanti, venäjä
Jäsenet:  Suzi Sabotage, laulu   Jacques Saph, basso   William Freyermuth, rummut   Veikko Jokelainen, kitara  
Infobox OKNimi-testi OK: 
Masquerade on suomalainen post-punk -yhtye, joka perustettiin loppuvuonna 2012. Yhtyeellä on ollut tv-esiintymisiä esimerkiksi kanavilla Yle Teema ja MTV3. Yhtye on uransa aikana kiertänyt muun muassa Yhdysvalloissa, Japanissa, Brasiliassa, Meksikossa ja lukuisissa Euroopan maissa.. Yhtye lopetti toimintansa tammikuussa 2021.
Kesäkuussa 2017 yhtye esiintyi Wave Gotik Treffenissä, joka on suurimpia goottirock-festivaaleja.[lähde? ]
Jäsenet

Suzi Sabotage – laulu
Jacques Saph – basso
Veikko Jokelainen – kitara
William Freyermuth – rummut, perkussio
Diskografia

Demo (elokuu 2013)
Blood is the New Black (lokakuu 2014,  EP)
Ritual (15. heinäkuuta 2016, LP)
Ritual (14. lokakuuta 2016, CD)
Where Nobody Can Hear You Scream (13. marraskuuta 2018)
Diskografia > Musiikkivideot

Needle Through a Bug (lokakuu 2013)
All Things Hurt (kesäkuu 2014)
Panic Paranoia (joulukuu 2015)
Deathmarch (joulukuu 2016)
Too Depressed to Dance (kesäkuu 2017)
Russian Roulette (elokuu 2018)
Aiheesta muualla

Viralliset kotisivut
Masquerade Discogsissa
Max Westerkamp

| Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Mitalit> Maa:   Alankomaat.Miesten maahockey. Olympialaiset  | Maa:   Alankomaat> Miesten maahockey. |
| --- | --- | --- | --- |
|  Pronssia | Berliini 1936 | joukkuekilpailu |  |
Max Westerkamp (8. lokakuuta 1912 Tanjung Pura, Indonesia – 6. toukokuuta 1970 Enschede, Alankomaat) oli maahockeypelaaja. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen Alankomaiden miesten joukkueeseen.
Matthew Bingley

| 0 | 1 | 2 |
| --- | --- | --- |

Henkilötiedot
Syntymäaika: 16. elokuuta 1971 (ikä 53)
Syntymäpaikka: Sydney, Australia
Kansalaisuus:  Australia
Pelipaikka: Keskikenttäpelaaja
Pituus: 183 cm
Seurat
| Vuodet | Seura | O (M) |
| 1989-1991 1992-1997 1997-1998 1998 1999-2001 2001-2003 2003-2004 2004 2004-2005 2005-2006 | St. George Saints Marconi Fairfield Vissel Kobe JEF United Ichihara Northern Spirit Newcastle United Perth Glory Pahang Central Coast Mariners Sydney |  |
Maajoukkue
| 1993–1997 | Australia | 14 (5) |
Matthew Bingley (s. 16. elokuuta 1971 Sydney) on australialainen entinen jalkapalloilija.
Jalkapallomaajoukkue

Bingley debytoi Australian maajoukkueessa 1993. Hän on pelannut 14 maaottelua ja tehnyt niissä viisi maalia.
Mes-Meheux

Mes-Meheux
| --- | --- |
Sijainti:  Läntinen alue Sierra Leone
muokkaa - muokkaa wikitekstiä - muokkaa Wikidataa
Mes-Meheux on asumaton saari Sierra Leonessa ja yksi Banana Islandsin saarista. Saari nimettiin ranskalaisen kauppiaan Jean Meheux’n mukaan, joka assimiloitui afrikkalaiseen yhteiskuntaan. Jean Meheux sai temnenaisen kanssa useita lapsia, joista yksi oli John Meheux, joka toimi Sierra Leonen siirtomaan seriffinä. Meheux omisti suuren talon ja mittavia tontteja Kissy Roadilla, Kissy Streetillä sekä Meheux Streetillä, joka on nimetty Jean Meheux’n ja hänen jälkeläisten muistolle.
Käännös suomeksi
Magneettinauha

Magneettinauhaa C-kasetissa.
Magneettinauha on magneettisesta materiaalista tehtyä nauhaa, jolle voidaan tallentaa ääntä, videota tai dataa.
Nauhan paksuus voi olla joitakin kymmeniä mikrometrejä.
Magneettinauha äänen tallennuksessa

Magneettinen ääninauha voi olla avokelatyyppistä tai kasetilla olevaa (esimerkiksi C-kasetti). Ääninauhaformaatteja on sekä analogisia että joitakin digitaalisia.
Magneettinauha videon tallennuksessa

Magneettinen videonauha voi olla etenkin studiokäytössä avokelatyyppistä tai kasetilla olevaa (esimerkiksi VHS-kasetti). Videonauhaformaatteja on sekä analogisia (esim. VHS ja U-matic) että digitaalisia (esim. Digital Video, DAT-nauha, Digital Betacam).
Magneettinauha datan tallennuksessa

Magneettinen datanauha on ollut käytössä monenlaisissa nauha-asemissa etenkin tietojen varmuuskopioinnissa. Nauha-asemia on käytetty muun muassa suurtietokoneissa ennen kiintolevyjen yleistymistä.
Magneettinauha kierrätyksessä

Tarpeettomiksi jääneistä nauhoista voi kutoa vaikka kassin.
Antti Kerälä

| Antti Kerälä |
| --- | --- |

Henkilötiedot
Syntynyt: 3. helmikuuta 1987 (ikä 37) Hattula, Suomi
Kansalaisuus:   Suomi
Jääkiekkoilija
Lempinimi:  Kertsi
Pelipaikka:  keskushyökkääjä
Maila:  vasen
Pituus:  183 cm
Paino:  85 kg
Seura
Seura:  ei joukkuetta
Pelaajaura
Pääsarjaura:  2007–
Aik. seurat:  TuTo (Mestis) HPK (SML) LeKi (Mestis) Jukurit (Mestis) Jokipojat (Mestis) Jokerit (SML) KalPa (SML) Ässät (SML) Herning Blue Fox (Tanska) Löwen Frankfurt (DEL2) ESV Kaufbeuren (DEL2)
Antti Kerälä (s. 3. helmikuuta 1987 Hattula) on suomalainen jääkiekkoilija. Hän on pelipaikaltaan keskushyökkääjä, mutta Kerälä osaa pelata myös laidassa.
Tilastot

Antti Kerälä Mestis-joukkue Jokipoikien paidassa huhtikuussa 2010.
Matthew Beovich

Matthew Beovich
Matthew Beovich (1. huhtikuuta 1896 Carlton – 24. lokakuuta 1981) oli australialainen roomalaiskatolinen arkkipiispa. Hänet vihki papiksi Melbournen arkkihiippakuntaan Giuseppe Palica 22. joulukuuta 1922, ja hänet nimitettiin Adelaiden arkkipiispaksi 11. joulukuuta 1939. Piispaksi vihkiminen seurasi 7. huhtikuuta 1940. Pääkonsekraattorina toimi Giovanni Panico, jota avustivat Norman Thomas Gilroy ja James Patrick O'Collins.
Beovich osallistui Vatikaanin toiseen kirkolliskokoukseen. Hän jäi eläkkeelle 1. toukokuuta 1971.
Beovich oli kroatialaissyntyisen Matta Beovichin ja tämän vaimon Elizabethin (o.s. Kenny) neljästä lapsesta toinen. Hän opiskeli vuosina 1917–1923 pappeutta varten Rooman Paavillisessa Urbaniana-yliopistossa.
Aiheesta muualla

Kuvia tai muita tiedostoja aiheesta Matthew Beovich Wikimedia Commonsissa